μηνος σωτηριου δεκατη εν τη εννομω εκλησια εδοξε τωι δημωι προβουλων γνωμηι επει αταλαντη π[ι]ατηραβιος πιλλακοου κιννουνιος θυγατηρ χηρα ευγενεια και σωφροσυνη κεκοσμημενη και πασαν γυναικειαν αρετην αποδεικνυμενη ακολουθα πονουσα τοις προγονοις αυτης πολλακις την πολιν πεφιλοτειμημενοις εν τε αναλωμασιν επισημοτατοις και εν προχρησεσιν αργυριων και επιδοσεσιν και δωρεαις και ιερωσυναις επηνγειλατο σειτοδειας πολλης ουσης ευθηνιαν παρασσχεσθαι τω πληθει πληρουσα τε την φιλοτειμιαν δ[α]ψιλη ταυτην παρεχεται απο μηνος ιδαλιανιου του επ ετους δεδοχθαι τετειμησθαι αυτην υπο του δημου εικονι χαλκη και χρυσω στεφανω ανατεθηναι τε την εικονα εν επισημω της πολεως τοπω προς τη ατταλου στοα κατα τον της μεσημβρινης ευθειας τοιχον οδου εφ ου και αθλα ανακειται των νεικησαντων παιδων εν γυμνικω αγωνι ον εθηκεν παιδονομων ερμαιος οπλονος συνκεχωρησθαι δε και τοις τεχνειταις εν τω αυτω τοπω αναστησαι ον πεφιλοτειμηνται ανδριαντα της αταλαντης καθως ητησαντο επιγραφηναι τε τω μεν του δημου ανδριαντι τοδε το ψηφισμα τω δε των τεχνειτων ην αν αυτοι θελησωσιν επιγραφην.
Pisid. — Termessos (Güllük Dağı) — 2nd c. AD
 2nd c. AD